สังคมข่าวหุ้น
*หุ้นยังเป็นขาขึ้น กระแสเงินไหลเข้าท่วมตลาดหุ้นไทยและตลาดตราสารหนี้ จนแบงก์ชาติและคลังเป็นห่วง ตอนนี้ก็คงต้องระมัดระวังมากขึ้น เพราะใกล้แนวต้านสำคัญที่ 1,650 จุดแล้ว อาจมีแรงเทขายทำกำไร กวี ชูกิจเกษม รองกรรมการผู้จัดการ บริษัทหลักทรัพย์กสิกรไทย คาดว่าเม็ดเงินต่างชาติไหลเข้ามาลงทุนในตลาดหุ้นไทยต่อเนื่องถึงสิ้นปี 5 หมื่นล้านบาท หลังปัจจัยการเมืองนิ่ง และโครงการลงทุนภาครัฐ มองกรอบดัชนีอยู่ที่ 1,570-1,650 จุด
13 ก.ย. 2560

เกียรติก้อง ว่องไวยากร
*หุ้นยังเป็นขาขึ้น กระแสเงินไหลเข้าท่วมตลาดหุ้นไทยและตลาดตราสารหนี้ จนแบงก์ชาติและคลังเป็นห่วง ตอนนี้ก็คงต้องระมัดระวังมากขึ้น เพราะใกล้แนวต้านสำคัญที่ 1,650 จุดแล้ว อาจมีแรงเทขายทำกำไร กวี ชูกิจเกษม รองกรรมการผู้จัดการ บริษัทหลักทรัพย์กสิกรไทย คาดว่าเม็ดเงินต่างชาติไหลเข้ามาลงทุนในตลาดหุ้นไทยต่อเนื่องถึงสิ้นปี 5 หมื่นล้านบาท หลังปัจจัยการเมืองนิ่ง และโครงการลงทุนภาครัฐ มองกรอบดัชนีอยู่ที่ 1,570-1,650 จุด
*กระแสการเข้ามาของนักลงทุนญี่ปุ่นกว่า 570 ชีวิต สร้างความคึกคักให้กับประเทศไทยไม่น้อย รองนายกฯสมคิด ตัวตั้งตัวตีในครั้งนี้ก็มองว่าจะเป็นโอกาสที่ดีที่จะดึงนักลงทุนกลุ่มใหม่ๆ เข้ามา แต่กลุ่มที่คาดว่าจะได้รับอานิสงส์มากที่สุดน่าจะเป็นกลุ่มนิคมอุตสาหกรรม โดยเฉพาะของเฮียวิกรม กรมดิษฐ์ เจ้าของ AMATA นิคมอุตสาหกรรมในเขตภาคตะวันออก ที่ต้องขอบอกว่าส้นหล่นจริงๆ ราคาหุ้นก็วิ่ง และยังมีนักลงทุนญี่ปุ่นรอจับจองพื้นที่อีกมากมาย ราคาเป้าหมาย 23.50 บาท
*กรุงเทพประกันชีวิต BLA  น่าสนใจ หลังได้น้ำเลี้ยงดีจากมาตรการนำค่าใช้จ่ายจากประกันสุขภาพไปลดหย่อนภาษี และภายใต้การบริหารของวิพล วรเสาหฤท กรรมการผู้จัดการใหญ่ บมจ.กรุงเทพประกันชีวิต ก็ยังคงเดินหน้าไปด้วยดี ด้วยแรงหนุนจากแบงก์กรุงเทพ ราคาตอนนี้ก็น่าลงทุนอีกด้วย
*หุ้นค้าปลีกคึกคัก โดยเฉพาะ ROBINS ของตระกูลจิราธิวัฒน์   HMPRO  ของกลุ่มแลนด์แอนด์เฮ้าส์ ที่ได้รับคัดเลือกเป็นสมาชิกดัชนีแห่งความยั่งยืนปี 2560 โดยได้เข้าคำนวณในดัชนี DJSI  และยังเป็นผู้ค้าปลีก  ที่คาดว่าบริษัทฯ จะได้ประโยชน์จากมาตรการกระตุ้นเศรษฐกิจของภาครัฐ ซึ่งคาดว่าจะประกาศในไตรมาส 4 นี้ นักวิเคราะห์ประเมินราคาเป้าหมาย ROBINS  ที่ 66 บาท
*SGP ขึ้นไม่หยุด หลังก๊าซขึ้นราคา นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ หรือ SGP มั่นใจว่าผลงานครึ่งปีหลัง  จะทำให้ผลประกอบการโตต่อเนื่องหลังราคาก๊าซกลับมาฟื้นตัว คาดรายได้ปีนี้แตะ 6 หมื่นล้านบาท
*LIT  หุ้นดีราคาถูกตัวหนึ่งในกลุ่มลีสซิ่ง ที่บริหารโดยสมพล เอกธีรจิตร์ กรรมการผู้จัดการ บริษัท ลิซ อิท แม้จะไม่ขึ้นหวือหวาเหมือน SAWAD MTLS แต่ผลประกอบการก็โตไม่น้อยกว่าหุ้นสองตัวนี้ แถมพี/อีก็ยังแค่ 12 เท่า ในขณะที่พี่ใหญ่อย่างสวัสดิ์ กับเมืองไทย ลิสซิ่ง ปาเข้าไป 22-36 เท่าแล้ว ยังได้แรงหนุนจากการลงทุนภาครัฐ ที่หนุนสินเชื่อให้เติบโตในครึ่งปีหลังแบบนี้มีติดพอร์ตไว้บ้างก็ดีนะ
*พายุเฮอร์ริเคน ช่วยดันราคาไออาร์พีซี  ขณะที่สุกฤตย์ สุรบถโสภณ กรรมการผู้จัดการใหญ่ บมจ.ไออาร์พีซี หรือ IRPC คาดว่ากำไรสุทธิไตรมาส 3 จะสูงกว่าไตรมาสสอง หลังมาร์จิ้นของธุรกิจโรงกลั่นดีมาก ขณะที่มาร์จิ้นปิโตรเคมียังอยู่ในระดับที่ดี ความต้องการใช้น้ำมันก็สูง เศรษฐกิจในภูมิภาคก็ดีขึ้น อย่างนี้มีพายุบ่อยๆ ก็คงจะดี
*วานนี้ครม.ไฟเขียวแผนพัฒนาตลาดทุนฉบับที่ 3 ปี  2560-2564  สาระสำคัญคงจะหนีไม่พ้นเปิดทางให้บจ.ออกหุ้นกู้โดยไม่ต้องขอมติผู้ถือหุ้น แบบนี้ “เฮียรพี และเจ๊เกศรา” คงต้องเหนื่อยหน่อย ถ้าเกิดเบี้ยวกันขึ้นมา เหมือนอย่างตั๋วบี/อี งานนี้ได้อย่างก็เสียอย่างนะ
*JAS  ของเฮียพิชญ์ โพธารามิก ประธานเจ้าหน้าที่บริหาร บริษัท จัสมิน อินเตอร์เนชั่นแนล  ติดในกลุ่มหุ้นที่จ่ายปันผลสูงของกลุ่มไอซีที เฉลี่ยแล้วประมาณ 6% นอกจากนี้ยังถือว่าเป็นหุ้นบิ๊กแคปที่กลุ่มสถาบันและต่างชาติสามารถเข้ามาช้อปได้ สภาพคล่องเหลือเฟือ ราคาตอนนี้ก็ยังมีโอกาสขยับไปต่ออีก
*ตลาดหลักทรัพย์ฯ ร่วมกับ วิทยาลัยดุริยางคศิลป์ มหาวิทยาลัยมหิดล ขอเชิญเยาวชนตั้งแต่ระดับชั้นประถมศึกษา-อุดมศึกษา ร่วมประกวดความสามารถทางดนตรีใน SET เยาวชนดนตรีแห่งประเทศไทย ครั้งที่ 20 ประจำปี 2560 เปิดโอกาสให้เยาวชนได้แสดงออกความสร้างสรรค์ทางดนตรี ขับร้องหรือเล่นเครื่องดนตรีทุกชนิดที่ไม่ใช้ไฟฟ้า ส่งผลงานวันนี้-30 ก.ย.นี้ รายละเอียดเพิ่มเติม www.music.mahidol.ac.th/set/